Diari Oficial de la Generalitat Valenciana


Sumari del DOGV 4458, del 12-03-2003 (2003/2930)

CORRECCIÓ d'errades de l'Orde de 23 de gener de 2003, de la Conselleria d'Agricultura, Pesca i Alimentació, per la qual es regulen les ajudes per a l'exercici 2003 al foment del cessament anticipat en l'activitat agrària a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/2930


Data del document
:   06-02-2003

Organisme emissor
:   Conselleria d'Agricultura, Pesca i Alimentació

Tipus de document
:   Correcció d'errades

Correcció d'errades

 Descriptors 

:   * FEOGA
    * ajuda pública
    * ajuda a l'agricultura
    * cessament d'activitat agrícola
    * suport econòmic

CORRECCIÓ d'errades de l'Orde de 23 de gener de 2003, de la Conselleria d'Agricultura, Pesca i Alimentació, per la qual es regulen les ajudes per a l'exercici 2003 al foment del cessament anticipat en l'activitat agrària a la Comunitat Valenciana. [2003/2930]
  
Publicada el dia 5 de febrer del 2003 en el Diari Oficial de la Generalitat Valenciana l'Orde de 23 de gener de 2003 per a l'aplicació a la Comunitat Valenciana del Reial Decret 5/2001, de 12 de gener, i el Reial Decret 708/2002, de 19 de juliol, pel qual s'establix un règim d'ajudes destinades a fomentar el cessament anticipat en l'activitat agrària, s'observen algunes errades que cal corregir.
  
Per tot això, i fent ús de les atribucions que em són conferides,
  
ORDENE
  
Article únic
  
L'Orde de 23 de gener de 2003, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 5/2001, de 12 de gener, i el Reial Decret 708/2002, de 19 de juliol, pel qual s'establix un règim d'ajudes destinades a fomentar el cessament anticipat en l'activitat agrària, queda corregida de la manera següent:
  
1. En l'article 4, on diu: ?Els requisits de les explotacions seran els que s'especifiquen en l'Orde de 27 de març de 2002, de la Conselleria d'Agricultura, Pesca i Alimentació?, ha de dir: ?Els requisits de les explotacions i la transmissió de cedents a cessionaris seran els que s'especifiquen en l'Orde de 27 de març de 2002, de la Conselleria d'agricultura, Pesca i Alimentació?.
  
2. En el punt 1 de l'article 9, on diu: ?Acreditació de la transmissió de l'explotació al cessionari, amb les condicions expressades en l'article 9 de la present orde?, ha de dir: ?Acreditació de la transmissió de l'explotació al cessionari, amb les condicions expressades en l'article 9 de l'Orde de 27 de març de 2002, de la Conselleria d'Agricultura, Pesca i Alimentació?.
  
3. Advertides omissions en la taula de màrgens bruts estàndard (MBE) de l'annex I, en relació amb la Comunicació de la Comissió (2000/C179/01) per a la Comunitat Valenciana, en la qual s'indiquen totes les especulacions vegetals i animals que són d'aplicació, s'afigen a l'annex I, entre altres, les següents:
  
Codi Activitat productiva Euros (1)
  
D/13diii Altres plantes industrials 413
  
G/02 Plantacions de cítrics 3829
  
G/04d Que produïsquen normalment panses 1520
  
València, 6 de febrer de 2003
  
La consellera d'Agricultura, Pesca i Alimentació